
 28.9.2012
 BG
 Официален вестник на Европейския съюз
 L 263/37
 РЕГЛАМЕНТ ЗА ИЗПЪЛНЕНИЕ (ЕС) No 892/2012 НА КОМИСИЯТА
 от 27 септември 2012 година
 за определяне на представителните цени и размерите на допълнителните вносни мита за някои продукти от сектора на захарта за 2012/2013 пазарна година
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕО) No 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти („Общ регламент за ООП“) (1), и по-специално член 143 във връзка с член 4 от него,
 като има предвид, че:
 (1)
 В Регламент (ЕО) No 951/2006 на Комисията от 30 юни 2006 г. за определяне на подробни правила за прилагането на Регламент (ЕО) No 318/2006 на Съвета по отношение на търговията с трети страни в сектора на захарта (2) се предвижда цените CIF при внос на бяла захар и сурова захар за стандартното качество, определено в точка II и точка III от приложение IV към Регламент (ЕО) No 1234/2007, да се считат за „представителни цени“.
 (2)
 За определянето на тези представителни цени е необходимо да се вземе предвид цялата информация, посочена в член 23 от Регламент (ЕО) No 951/2006, освен в случаите, предвидени в член 24 от посочения регламент.
 (3)
 За коригирането на цени, които не се отнасят за стандартно качество, за бялата захар следва към избраните оферти да се приложат увеличенията или намаленията, посочени в член 26, параграф 1, буква а) от Регламент (ЕО) No 951/2006. За суровата захар следва да се приложи методът на коригиращите коефициенти, посочен в буква б) от посочения параграф.
 (4)
 При наличието на разлика между началната цена на съответния продукт и представителната цена следва да се определят допълнителни вносни мита, ако са налице условията, предвидени в член 39 от Регламент (ЕО) No 951/2006.
 (5)
 Следва да се определят представителните цени и допълнителните мита при внос на съответните продукти съгласно член 36 от Регламент (ЕО) No 951/2006.
 (6)
 С оглед на необходимостта да се осигури прилагането на тази мярка възможно най-бързо след предоставянето на актуализираните данни настоящият регламент следва да влезе в сила в деня на публикуването му.
 (7)
 Мерките, предвидени в настоящия регламент, са в съответствие със становището на Управителния комитет за общата организация на селскостопанските пазари,
 ПРИЕ НАСТОЯЩИЯ РЕГЛАМЕНТ:
 Член 1
 Представителните цени и допълнителните вносни мита, приложими за продуктите, посочени в член 36 от Регламент (ЕО) No 951/2006, се определят в приложението към настоящия регламент.
 Член 2
 Настоящият регламент влиза в сила в деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави-членки.
 Съставено в Брюксел на 27 септември 2012 година.
 За Комисията, от името на председателя,
 José Manuel SILVA RODRÍGUEZ
 Генерален директор на генерална дирекция „Земеделие и развитие на селските райони“
 (1) ОВ L 299, 16.11.2007 г., стр. 1.
 (2) ОВ L 178, 1.7.2006 г., стр. 24.
 ПРИЛОЖЕНИЕ
 Представителни цени и размери на допълнителните вносни мита за бяла захар, сурова захар